Document ID: 32006D0297

ODLOČBA KOMISIJE
z dne 20. aprila 2006
o spremembi Odločbe 2006/274/ES o nekaterih zaščitnih ukrepih v zvezi s klasično prašičjo kugo v Nemčiji
(notificirano pod dokumentarno številko C(2006) 1652)
(Besedilo velja za EGP)
(2006/297/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), in zlasti člena 10(4) Direktive,
ob upoštevanju naslednjega:
(1)
V Nemčiji je prišlo do izbruha klasične prašičje kuge.
(2)
Odločba Komisije 2006/274/ES z dne 6. aprila 2006 o nekaterih zaščitnih ukrepih v zvezi s klasično prašičjo kugo v Nemčiji in razveljavitvi Odločbe 2006/254/ES (2) je bila sprejeta, da se ohranijo in razširijo ukrepi, ki jih je sprejela Nemčija v skladu z Direktivo Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (3). Zaradi tveganja za zdravje živali, povezanega s trgovino z živimi prašiči, so zlasti za premike prašičev z gospodarstev in na gospodarstva na območjih iz Priloge I k Odločbi veljali strožji predpisi od tistih, ki jih določa Direktiva 2001/89/ES.
(3)
Nemčija je sporočila, da prihaja zaradi zadrževanja prašičev na nekaterih gospodarstvih na ogroženih območjih, kjer še naprej velja prepoved premikov prašičev, do težav v zvezi z dobrim počutjem živali.
(4)
Zato je primerno, da nemški organi dovolijo odstranitev prašičev z gospodarstev na ogroženih območjih pod pogoji iz Direktive 2001/89/ES in Odločbe Komisije 2002/106/ES z dne 1. februarja 2002 o odobritvi Diagnostičnega priročnika, ki določa diagnostične postopke, metode vzorčenja in merila za ocenjevanje rezultatov laboratorijskih preiskav za potrjevanje klasične prašičje kuge (4).
(5)
Odločbo 2006/274/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2006/274/ES se spremeni:
Členu 2 se doda odstavek:
„3. Z odstopanjem od odstavka 1(a) lahko pristojni organ dovoli neposreden prevoz prašičev z gospodarstva na ogroženem območju na posebej določeno gospodarstvo, na katerem ni prašičev in ki je na istem ogroženem območju, pod pogojem:
-
da se ta premik opravi v skladu s pogoji iz člena 11(1)(f) in (2) Direktive 2001/89/ES;
-
da so bili rezultati preiskav za gospodarstvo, na katero se pošiljajo prašiči, opravljenih v skladu s poglavjem IV(D)(2) Priloge k Odločbi 2002/106/ES, negativni.
Nemški organi evidentirajo zgoraj navedene premike in o tem takoj obvestijo Komisijo v Stalnem odboru za prehranjevalno verigo in zdravje živali“.
Člen 2
Ta odločba je naslovljena na države članice.
V Bruslju, 20. aprila 2006

Labels: 0
18
6